# Javier Ortega Smith-Molina

Francisco Javier Ortega Smith-Molina (Madrid, 28 d'agost de 1968) és un advocat i polític hispanoargentí d'ideologia nacionalista espanyola. Ha sigut secretari general de l'organització d'extrema dreta Vox entre 2014 i 2022.

## Biografia

Fill d'un espanyol i una ciutadana argentina, va néixer el 28 d'agost de 1968 a Madrid. Va cursar estudis bàsics en el col·legi San Agustín del carrer de Padre Damián. Posteriorment va estudiar la carrera de dret en un centre de la Universitat Complutense de Madrid a Toledo i en la Universitat d'Alcalá, on es va llicenciar.
Va complir els 9 mesos de servei militar obligatori com a voluntari dels Grups d'Operacions Especials, unitats d'elit de l'Exèrcit espanyol, concretament a la COE 13 (GOE 1) a Colmenar Viejo.
Va treballar com a responsable de l'apartat jurídic i com a portaveu de la Fundació DENAES (per a la Defensa de la Nació Espanyola).
Membre de Vox, va ser inclòs com a vicepresident provisional en l'expedient de la formació en el registre de partits per a la seva legalització el 2013. Va encapçalar la candidatura de Vox per a les eleccions municipals de maig de 2015 a Madrid.
El juny de 2016 va participar en el desplegament per part de militants de Vox d'una bandera espanyola en territori gibraltareny, fugint posteriorment nedant del penyal. Secretari general del Comitè Executiu Nacional de Vox, i encarregat de l'estratègia jurídica de la formació, ha format part de l'acusació particular exercida per Vox en el procediment judicial en el Tribunal Superior de Justícia de Catalunya, l'Audiència Nacional i el Tribunal Suprem relatiu al procés independentista català.
En l'assemblea de 2016 que reelegí Santiago Abascal com a president del partit, Ortega Smith fou nomenat secretari general rellevant Iván Espinosa.
Convidat a la manifestació de l'associació Jusapol a Barcelona el 29 de setembre de 2018, va dedicar-hi bona part del seu al·legat a una diatriba antieuropea.
L'octubre de 2022 Santiago Abascal el va rellevar com a número dos de l'organització, nomenant Ignacio Garriga com a nou secretari general, per intentar tancar la crisi generada per la marxa de Macarena Olona. Es preveu que Ortega-Smith sigui el candidat de Vox a l'alcaldia de Madrid a les eleccions municipals espanyoles de 2023.

## Genealogia

Ancestres de Francisco Javier Ortega Smith-Molina:
| 4. Víctor Manuel Ortega Pérez | 4. Víctor Manuel Ortega Pérez | 4. Víctor Manuel Ortega Pérez | 4. Víctor Manuel Ortega Pérez | | | | |
| | | | 2. Víctor Manuel Ortega Fernández-Arias | 2. Víctor Manuel Ortega Fernández-Arias | 2. Víctor Manuel Ortega Fernández-Arias | 2. Víctor Manuel Ortega Fernández-Arias | | | | |
| | | | | | | | 5. Sara Fernández-Arias García-Bustelo | 5. Sara Fernández-Arias García-Bustelo | 5. Sara Fernández-Arias García-Bustelo | 5. Sara Fernández-Arias García-Bustelo |
| | | | | | | | | | | | 1. Francisco Javier Ortega Smith-Molina | 1. Francisco Javier Ortega Smith-Molina | 1. Francisco Javier Ortega Smith-Molina | 1. Francisco Javier Ortega Smith-Molina | | |
| | | | | | | | | | | | | | | | 3. Ana María Smith-Molina Robbiati | 3. Ana María Smith-Molina Robbiati | 3. Ana María Smith-Molina Robbiati | 3. Ana María Smith-Molina Robbiati |

## Referències

* 1 2 «Vox, l'ariet ultra de la judicatura espanyola contra l'independentisme». La Directa, 01-06-2018.
* 1 2 Ballesteros, Roberto R. «Karateca, boina verde y montañero: así es el negociador de Vox en la Junta de Andalucía». El Confidencial, 29-12-2018 [Consulta: 29 desembre 2018].
* ↑ «Estas son las fotografías que demuestran que Ortega Smith fue ‘boina verde’» (en castellà). [Consulta: 2 desembre 2019].
* ↑ «Aguirre rep el suport dels nacionalistes espanyols de DENAES». Nació Digital, 22-05-2012. Arxivat de l'original el 2018-10-01 [Consulta: 30 setembre 2018].
* ↑ López Fonseca, Óscar «Vox se valió de tres pequeños empresarios para ocultar su fundación a sus rivales del PP». Voz Pópuli.
* ↑ «VOX pide un segundo recuento de votos "para que no se produzcan los errores de Andalucía"». 20minutos.es, 24-05-2015.
* ↑ «La nueva 'hazaña' de Vox: 'conquistar' Gibraltar con una bandera española». Cadena Ser, 21-06-2016.
* ↑ «VOX rechaza que Junqueras sea hombre de paz: "Es calculador, frío y está al frente de una organización delictiva"». Europa Press, 05-01-2018.
* ↑ «Santiago Abascal rebaja el peso de Ortega Smith y completa la renovación de la vieja guardia de Vox» (en castellà). La Voz de Galicia, 22-01-2024. [Consulta: 28 gener 2025].
* ↑ Gutiérrez-Rubí, Antoni «La voz de Vox». La Vanguardia, 30-09-2018.
* ↑ «Abascal es desempallega d'Ortega Smith i promociona Ignacio Garriga». [Consulta: 8 octubre 2022].
* ↑ Piñero, José Luis «Ortega Smith recibe su árbol genealógico, en el que figura su descendencia muleña». La Verdad, 05-11-2019. «Funeral por D. Victor Manuel Ortega Pérez». ABC, 14-04-1962, pàg. 73. «Esquela». ABC, 31-03-1963, pàg. 122. «Esquela». ABC, 09-01-2000, pàg. 75. Rodríguez Veiga, Diego «El enigma Ortega Smith, el falangista soltero que solo ganaba 23.000 euros: ¿por qué cae tan mal?». El Español, 30-11-2019.